Iohannis: Nu m-am gândit la recrutare obligatorie și nu voi avansa așa ceva. Trebuie mai multă atractivitate pentru cariera militară
Președintele Klaus Iohannis a declarat, marți, în Coreea de Sud, despre nevoia de modernizare a armatei, că nu s-a gândit la recrutare obligatorie și nu va avansa așa ceva. El a precizat că trebuie să existe mai multă informație și mai multă atractivitate pentru cariera militară, evident și o soldă pe măsura implicării dar și mult mai multă publicitate pozitivă, adică lumea, mai ales tinerii care ar viza o carieră militară, să știe exact care sunt oportunitățile.